# Anna Eriksson

### Wikipedia

Anna Eriksson (s. 22. huhtikuuta 1977, Ihode) on suomalainen iskelmä laulaja. Hänen tunnetuimpiin levytyksiinsä kuuluvat muun muassa iskelmät "Juliet ja Joonatan" (1996) ja "Kun katsoit minuun" (2001). Anna Eriksson on myyntitilastoissa eräs parhaiten menestyneistä suomalaisista naisartisteista.

Eriksson on asunut elämänsä alkuvuosina muuallakin kuin Suomessa isänsä insinöörityön perässä. Maita ovat olleet Saudi-Arabia (2x), Intia (2x), Tansania (2x), yhteensä noin 8 v. Lapsesta saakka Anna on ollut innokas laulaja ja esiintyjä. Ulkomaanmatkoillaan Anna on esiintynyt monissa lasten juhlissa, lähetystöjen juhlissa, kirkoissa, koulujen juhlissa, ja oli Moshin (Tansania) kansainvälisen koulun bändin laulusolisti. Lukiovuosien tultua Anna, veli Antti ja äiti Tuula jäivät Suomeen koulun vuoksi. Annan musiikkiharrastus jatkui voimakkaana myös Suomeen paluun jälkeen.

Ennen soolouransa alkua Anna toimi taustalaulajana muun muassa Finlandersin levyillä. Anna Eriksson on lähtöisin musikaalisesta kodista -isä on soittanut bassoa ja kitaraa, äiti laulanut ja isoveli soittanut saksofonia. Anna on laulamisen lisäksi soittanut myös pianoa ja klarinettia. Vuonna 2000 hän osallistui Euroviisukarsintoihin kappaleella "Oot voimani mun". Hänet on palkittu Emma-patsailla vuoden naistulokkaana 1998 ja vuoden 2002 naisartistina. Hän on saanut myös Sauli Lehtosen muistorahaston kannustusstipendin vuonna 1999 sekä Radio SuomiPopin naisartistin palkinnon.

Anna Eriksson oli vuoden 2004 soitetuin kotimainen artisti kaupallisilla radiokanavilla – Erikssonin kappaleita soitettiin vuonna 2004 radiossa 17 682 kertaa. Anna Erikssonin albumeista ovat myyneet platinaa, Anna Eriksson, Odota mua, Kun katsoit minuun, Parhaat, Kaikista kasvoista ja Sinusta sinuun sekä kultaa joulualbumi Anna joulu. Debyyttialbumia Anna Eriksson on myyty yli 73 000 kappaletta.

Eriksson on alkanut itse sanoittaa ja säveltää laulujaan, viimeisin albumi syntyi yhteistyönä miesystävä Simo "Sipe" Santapukin kanssa. Eriksson piti 16 paikkakunnan konserttikiertueen kymmenvuotistaiteilijajuhlan kunniaksi syksyllä 2005 uuden levyn ilmestyttyä.

## [muokkaa] Kokoonpano

- Ville Nurmi - kitara & laulu
- Matti Paatelma - koskettimet
- Harri Ruotjoki - basso
- Sami Lehto - rummut

## [muokkaa] Diskografia

- Anna Eriksson (1997)
- Anna joulu (1998)
- Odota mua (1999)
- Kun katsoit minuun (2001)
- Parhaat (2002, kokoelma)
- Kaikista kasvoista (2003)
- Sinusta sinuun (2005)

## [muokkaa] Aiheesta muualla

- Anna Eriksson - Suomen mediamusiikki
- Anna Eriksson Pomus.netin tietokannassa
- Anna Erikssonin laulutuotanto 1900-luvulla Suomen Äänitearkiston tietokannassa
- Anna Eriksson Last.fm-sivustolla.

Haettu osoitteesta http://fi.wikipedia.org../../../a/n/n/Anna_Eriksson_b139.html

Luokka: Suomalaiset iskelmälaulajat

##### Views

- Artikkeli
- Keskustelu
- Nykyinen versio

##### Etsi